Diari Oficial de la Generalitat Valenciana


Sumari del DOGV 3421, del 27-01-1999 (1999/543)

ORDRE de 14 de gener de 1999, de la Conselleria de Cultura, Educació i Ciència, per la qual es convoquen ajudes per a realitzar accions especials de R+D el 1999.
-----------------------------------------------------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/543


Data del document
:   14-01-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Comunitat Europea
    * suport econòmic
    * investigació científica
    * universitat
    * ajuda pública

ORDRE de 14 de gener de 1999, de la Conselleria de Cultura, Educació i Ciència, per la qual es convoquen ajudes per a realitzar accions especials de R+D el 1999. [1999/Q543]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, va establir un nou marc normatiu en el qual s'han de desenrotllar dites activitats, incloent entre les seues finalitats essencials tant les de foment general de la investigació, com la de millorar tecnològicament el sistema productiu de la Comunitat Valenciana o les de coordinar i concertar els recursos propis amb aquells altres que puguen obtindre's d'altres entitats i, en particular, dels fons europeus.
  
D'acord amb allò que s'ha disposat en la dita llei, el Programa d'Investigació Científica i Tècnica aprovat per la Llei 11/1998, de 29 de desembre de 1998, de Pressupost de la Generalitat Valenciana per a l'exercici 1999, establix i dota per al present exercici un sistema d'ajudes que, junt amb les dirigides a la formació, al foment general de la investigació o a l'equipament d'infraestructures, inclou una línia específica per a accions especials de R+D, a les quals poden acollir-se tant aquells projectes d'especial oportunitat o interés cientificotecnològic per a la Comunitat Valenciana, com aquelles altres actuacions dirigides a preparar projectes anàlegs que necessiten finançament de la Unió Europea.
  
Amb la dita finalitat, la Conselleria de Cultura, Educació i Ciència, en l'exercici de les funcions que té atribuïdes en matèria de foment de la investigació científica, convoca, per mitjà d'esta ordre, ajudes per a la realització d'actuacions especials en matèria de R+D durant l'any 1999, al mateix temps que s'aproven les bases per les quals es regirà la seua concessió, contingudes en els corresponents annexos de l'ordre.
  
En virtut de l'anterior, i en ús de les competències que em conferix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
1. Es convoquen ajudes per a la realització d'accions especials de R+D i s'aproven les bases per les quals es regirà la seua concessió, que apareixen publicades en l'annex I. A efectes de allò que s'ha disposat en la present ordre es consideren accions especials:
  
a) Actuacions per a l'elaboració de propostes de projectes a programes comunitaris.
  
b) Actuacions d'especial oportunitat des del punt de vista cientificotecnològic.
  
2. S'aprova el model de sol·licitud de les mencionades ajudes, que s'inclou en l'annex II de la present ordre.
  
Segon
  
Les ajudes relacionades en els apartats anteriors seran sufragades a càrrec de la línia de subvenció 405/000/99, programa 542.10, Investigació Científica i Tècnica, dels pressupostos de la Generalitat Valenciana per a 1999, per una quantitat global màxima de 10.362.859 de pessetes.
  
Tercer
  
Es delega en la directora general d'Ensenyaments Universitaris i Investigació l'exercici de la competència per a dictar les resolucions derivades d'esta convocatòria.
  
DISPOSICIONS FINALS
  
Primera
  
S'autoritza la directora general d'Ensenyaments Universitaris i Investigació a dictar, dins de l'àmbit de les seues competències, les resolucions necessàries per a l'aplicació i el desplegament de la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta ordre, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats des de l'endemà de la publicació, de conformitat amb el que establixen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'interpose qualsevol altre recurs que es considere oportú.
  
València, 14 de gener de 1999
  
El conseller de Cultura, Educació i Ciència,
  
FRANCISCO E. CAMPS ORTÍZ
  
ANNEX I
  
Bases de la convocatòria de concessió d'ajudes per
  
a la realització d'accions especials de R+D
  
Primera. Finalitat de la convocatòria
  
La finalitat d'esta convocatòria és el finançament durant l'any 1999 d'accions especials tendents a aconseguir objectius rellevants per a la Comunitat Valenciana en matèria de R+D. Entre altres, es consideraran accions especials:
  
- Actuacions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
Segona. Règim jurídic
  
Esta convocatòria es regix per les presents bases i, en allò no establit en les mateixes, s'actuarà d'acord amb el que s'ha disposat en les normes que siguen d'aplicació i, en especial, les següents:
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- El Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
- La Llei 11/1998, de 29 de desembre, de 1998, de Pressupost de la Generalitat per a l'exercici 1999.
  
Tercera. Sol·licitants i beneficiaris
  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, capacitat suficient d'obrar i que no es troben inhabilitades per a contractar amb les administracions públiques.
  
Podran presentar propostes, davant del seu organisme i com a investigadors responsables de la seua execució cientificotècnica, les persones físiques amb capacitat investigadora, integrades en la plantilla de les entitats mencionades en el punt anterior.
  
Quarta. Conceptes susceptibles d'ajuda
  
a) Despeses de material fungible.
  
b) Despeses corresponents a viatges i dietes.
  
c) Altres despeses complementàries.
  
En cap cas seran subvencionables les despeses de material inventariable i bibliogràfic ni les retribucions de personal vinculat estatutàriament o contractualment a les entitats sol·licitants, ni les despeses corresponents a mobiliari ni de material d'ús exclusivament administratiu.
  
Cinquena. Formalització de les sol·licituds
  
Les sol·licituds, dirigides a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46383). La presentació de les sol·licituds es podrà fer també per qualsevol dels procediments establits en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models d'impresos normalitzats, que s'adjunten en la present ordre, es podran obtindre a la Conselleria de Cultura, Educació i Ciència. Les sol·licituds s'acompanyaran dels següents documents:
  
- Currículum de cada un dels investigadors.
  
- Memòria de l'activitat a realitzar i pressupost.
  
- En el cas que els beneficiaris d'estes ajudes siguen entitats jurídic privades, estan obligades a acreditar davant de la Direcció General d'Ensenyaments Universitaris i Investigació, que es troben al corrent de les seues obligacions tributàries i de Seguretat Social amb relació amb el moment en què finalitze el termini de presentació de sol·licituds.
  
Si la sol·licitud no reunix els requisits exigits o la documentació presentada és incompleta, es requerirà a l'interessat perquè, en el termini de 10 dies, esmene la falta o adjunte els documents preceptius i s'indicarà que, si, no ho fa així, se li tindrà per desistit de la seua petició i s'arxivarà la mateixa sense més tràmit, d'acord amb allò que s'ha disposat en l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Sisena. Termini de presentació de sol·licituds
  
El termini de presentació de sol·licituds serà d'un mes des de l'entrada en vigor de la present ordre.
  
Setena. Avaluació i selecció
  
El contingut científic i la viabilitat de les propostes s'avaluarà pel procediment que designe la directora general d'Ensenyaments Universitaris i Investigació per a cada circumstància, tenint en compte:
  
- La qualitat científica del grup.
  
- L'interés cientificotècnic de la proposta.
  
Vuitena. Resolució
  
La directora general d'Ensenyaments Universitaris i Investigació dictarà una resolució d'adjudicació en el termini màxim de 6 mesos des de la data de finalització del termini de presentació de sol·licituds.
  
La resolució d'adjudicació es publicarà en el Diari Oficial de la Generalitat Valenciana, i s'entendran com a denegades les sol·licituds que no figuren en la relació.
  
La motivació de la resolució que s'adopte quedarà acreditada en l'expedient.
  
Novena. Pagament de les ajudes
  
El pagament de l'ajuda es realitzarà després que es justifique la realització de l'activitat que motive la subvenció, per mitjà de la presentació dels següents documents:
  
a) Memòria de l'activitat realitzada.
  
b) En el cas que els beneficiaris siguen entitats que hagen de rendir comptes a la Sindicatura de Comptes, document justificant de les despeses objecte de l'ajuda. Estes entitats hauran de conservar els originals de les factures i els altres justificants de despesa durant el període legalment establit.
  
c) Les altres entitats públiques o privades que no estiguen obligades a rendir comptes a la Sindicatura, tots els originals o còpies compulsades de les despeses.
  
La dita documentació haurà de presentar-se abans del dia 30 de novembre de 1999. En cas contrari, no es podrà efectuar el pagament de l'ajuda.
  
Deu. Obligacions
  
L'acceptació de les ajudes per part dels beneficiaris implica la subjecció als obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
En particular, els beneficiaris estan obligats a:
  
· Fer constar en les memòries anuals que es redacten, així com en els treballs publicats, que la investigació ha sigut subvencionada per la Conselleria de Cultura, Educació i Ciència.
  
· En el cas de projectes finançats, l'investigador responsable haurà de vetlar pel compliment de les distintes etapes del pla de treball proposat, i dedicar-s'hi d'acord amb les normes pròpies del departament o centre on es porte a terme.
  
· Justificar la realització de l'activitat abans del 30 de novembre de 1998.
  
· Aportar una declaració responsable de no haver rebut altres subvencions per a la mateixa finalitat o, en cas d'haver-ne rebut, de la seua quantia.
  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes o subvencions regulades en esta ordre en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, superen el cost de l'activitat que ha de desenrotllar el beneficiari. En este supòsit, quan la subvenció principal siga de la Generalitat Valenciana, correspondrà el reintegrament de l'excés obtingut sobre el cost de l'activitat desenrotllada.
  
Onze. Seguiment
  
El seguiment de les ajudes concedides és competència de la directora general d'Ensenyaments Universitaris i Investigació, qui establirà els procediments adequats per a això i podrà designar també els òrgans o les comissions que considere oportuns per a realitzar-ho.
  
D'acord amb el que disposa l'article 47 de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense reunir les condicions que es requerixen.
  
c) Incompliment de la finalitat per a la que la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Quan, en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de realitzar-la podran acordar la retenció de les factures, dels documents equivalents o substitutius i de qualsevol document relatiu a les operacions en què es manifesten estos indicis.
  
ANNEX II
  
Model de sol·licitud d'ajudes per a la realització
  
d'accions especials R+D durant 1999
  
Tipus d'acció (indiqueu la que corresponga):
  
- Accions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
Entitat sol·licitant:
  
Dades de l'investigador responsable:
  
- Cognoms i nom:
  
- Document nacional d'identitat:
  
- Universitat:
  
- Centre:
  
- Departament:
  
- Adreça postal:
  
- Codi postal:
  
- Telèfon:
  
- Adreça e-mail:
  
Dades de l'acció especial:
  
- Títol de l'acció:
  
- Import de l'ajuda sol·licitada:
  
- Dates de realització:
  
Dades dels investigadors que recolzen la sol·licitud:
  
- Cognoms i nom Signatura
  
... ...
  
... ...
  
Documentació complementària que s'adjunta:
  
- Currículum vitae de cadascun dels investigadors que signen la sol·licitud.
  
- Memòria de l'activitat a realitzar.
  
- Pressupost detallat de les despeses de l'acció especial.
  
- (En cas d'entitats juridicoprivades, tingueu en compte la base cinquena de la convocatòria.)
  
Lloc i data
  
Signatura de l'investigador Signatura del representat
  
responsable de l'acció legal de l'organisme
  
(Nom y cognoms. Càrrec.)